
הכנסת


[bookmark: Heb_Date]כ"ה באייר התשפ"ו
[bookmark: Eng_Date]12 במאי, 2026 
[bookmark: AGN_Num]6975 

לכבוד

[bookmark: AGN_Yor_Name]יו"ר הכנסת, ח"כ אמיר אוחנה

[bookmark: AGN_Yor_Gender]אדוני היושב ראש,


אבקש להעלות על סדר יומה של הכנסת:
[bookmark: AGN_Subject]הצעה דחופה לסדר היום בנושא: היעדר פתרון ביטוחי לעסקים תחת איומי פרוטקשן



דברי הסבר:
[bookmark: AGN_Description]ביום 12.05.2026 התקיים בוועדת הכלכלה דיון חירום בנושא מצוקת הביטוח של עסקים הפועלים תחת איומי סחיטה מצד ארגוני פשיעה. בדיון עלתה תמונה קשה: עסקים שכבר נפגעו מפרוטקשן מוצאים עצמם בפני ביטול כיסוי ביטוחי, ללא מענה ממשלתי ברור, ובסכנת קריסה כלכלית מיידית.
במהלך הדיון הוצג מקרהו של מושיקו סגל, בעל חברת הסעות מהצפון, שסיפר כי לאחר הצתת שלושה אוטובוסים, ירי על אוטובוס נוסף והצתת רכבו הפרטי, הודיעה חברת הביטוח כי בתוך 21 יום יבוטל הכיסוי לנזק בזדון. לדבריו, משמעות הדבר היא סגירת העסק ופיטורי כ־100 עובדים.
כאשר עסק מאוים אינו יכול לקבל ביטוח, הוא מאבד גם את יכולתו לקבל אשראי, להמשיך להפעיל שירותים חיוניים ולשמור על פרנסת עובדיו. בפועל, עסקים שנפגעים מארגוני פשיעה נענשים פעם נוספת בשל היעדר פתרון מערכתי.
על הממשלה לגבש פתרון מיידי, בין באמצעות חברת "ענבל", קרן ייעודית או מנגנון ממשלתי חלופי, שיאפשר לעסקים מאוימים להמשיך לפעול, לצד המשך המאבק באכיפה ובמיגור תופעת הפרוטקשן.
לאור חומרת הדברים שעלו בדיון והשלכותיהם הכלכליות, הביטחוניות והחברתיות, אבקש להעלות את הנושא בדחיפות על סדר יומה של הכנסת. 




בכבוד רב,
[bookmark: PM_Gender][bookmark: PM_Name]חבר הכנסת סימון דוידסון

